CELEX: 62013TN0038
Language: et
Date: 2013-01-24 00:00:00
Title: Kohtuasi T-38/13: 24. jaanuaril 2013 esitatud hagi — Pedro Group versus Siseturu Ühtlustamise Amet — Cortefiel (PEDRO)

6.4.2013   
            
            
               ET
            
            
               Euroopa Liidu Teataja
            
            
               C 101/20
            
         24. jaanuaril 2013 esitatud hagi — Pedro Group versus Siseturu Ühtlustamise Amet — Cortefiel (PEDRO)
   (Kohtuasi T-38/13)
   2013/C 101/44
   Hagiavalduse keel: inglise
   
      Pooled
   
   
      Hageja: Pedro Group Pte Ltd (Singapur, Singapur) (esindaja: advokaat B. Brandreth)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Cortefiel, SA (Madrid, Hispaania)
   
      Nõuded
   
   Hageja palub Üldkohtul:
   
               —
            
            
               tühistada osaliselt neljanda apellatsioonikoja 26. novembri 2012. aasta otsus (asi R 0271/2011-4): tühistada otsuse see osa, millega tühistati vastulausete osakonna 17. detsembri 2010. aasta otsus osas, millega jäeti rahuldamata hageja ühenduse kaubamärgi registreerimise taotlus teatavate klassi 25 kuuluvate kaupade jaoks;
            
         
               —
            
            
               mõista kostjalt välja hagejale apellatsioonikojas ja Üldkohtus tekkinud kulud.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: sõnamärk PEDRO kaupadele ja teenustele klassides 18, 25 ja 35 — ühenduse kaubamärgi registreerimistaotlus nr 7 541 857
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: ühenduse kaubamärgi registreering nr 1 252 899 must-valgele kujutismärgile „Pedro del Hierro” kaupade ja teenuste jaoks klassides 3, 9, 14, 18, 25, 35 ja 42 ning rahvusvaheline registreering nr 864 740 kehtivusega Bulgaarias, Hispaanias ja Rumeenias must-valgele kujutismärgile „Pedro del Hierro” kaupade ja teenuste jaoks klassides 3, 14, 25 ja 35
   
      Vastulausete osakonna otsus: jätta vastulause tervikuna rahuldamata
   
      Apellatsioonikoja otsus: tühistada vaidlustatud otsus osas, milles sellega jäetakse rahuldamata vastulause klassi 25 kuuluvate kaupade osas, jätta nende kaupade osas registreerimistaotlus rahuldamata ning jätta kaebus muus osas rahuldamata
   
      Väited: nõukogu määruse nr 207/2009 artikli 8 lõike 1 punkti b, artikli 15 ja artikli 42 lõike 2 rikkumine.